Normaalimatkan kilpailuohjeet Peurunka 6.3.2020

Suksien voitelu tapahtuu ulkotiloissa Peurungan jäähallin kaakkoiskulmassa (katso kisa-alueen kartta). Sähköä saatavilla. Suksien testaus vapaasti Peurungan alueella mistä vain lunta löytyy. Latupohja on jäähallin takana mutta sitä ei välttämättä ole ajettu huonon lumitilanteen takia!

Kokoontuminen Peurungan hotellin sisääntulon eteen kello 8.00 alkaen.

Linja-autot (3 kpl) lähtevät kisapaikalle kello 8.30 alkaen sitä mukaa kun auto on saatu lastattua.

Paluu kisapaikalta Peurunkaan saunaan ja syömään tapahtuu välittömästi kun auto kerrallaan on saatu täyteen.

Pukeutuminen ja peseytyminen kylpylän tiloissa. Majoittujat saavat kylpylä-osastolle oikeuttavan rannekkeen majoittuessaan. Ne, jotka eivät ole majoittuneena Peurungassa, saavat vain sauna ja suihkutiloihin oikeuttavan rannekkeen kilpailupäivän aamuna kisakansliasta auditorion aulasta. Pukutiloina toimii siis kylpylän pukuhuoneet kaikille kilpailijoille.

Lähtö ja lähtökynnys on merkattu kilpailu-alueen karttaan. Parkki-alueen vieressä on rajallisesti lämmintä tilaa, wc:t ja kahvilapalvelut. Kolikko pussi siis mukaan!

Opastus sinisellä nauhalla lähtökynnykselle alkaa linja-autojen purkupaikan lounaiskulmasta latu-uraa pitkin. Matkaa lähtökynnykselle kävellen on 400m. Matka kynnykseltä lähtöön hiihtäen on 50m. Tämä osuus on samalla ainut lumivarma suksien testausalue.

Lähtökynnys on ylitettävä viimeistään klo.10.30.

Varusteiden kuljetusta ei ole järjestetty. Varusteet voi jättää lähtökynnykselle, josta ne voi noutaa maaliintulon jälkeen parkkipaikalle mennessään.

Hiihtoreitin pituus on 7,2 km. Latuprofiili on hyvin loivapiirteinen.

Reitillä hiihdetään useampaan otteeseen kahteen suuntaan. Käytä oikeanpuoleista reunaa latu-alueesta. Reitillä käännökset tapahtuvat aina oikealle eikä ristiinhiihtoa tapahdu. Latuverkosto on myös tavan kansalaisten käytössä, joten varovaisuutta!

Latuverkosto on ollut todella hyvässä kunnossa koko talven. Reitti on kierrettävissä sekä luistellen että perinteisellä. Tyylihän on vapaasti valittavissa kaikille kilpailijoille. Koe-aloilla on paikoin maata, kiviä ja kantoja näkyvissä, joten niillä käydessänne malttia ja varovaisuutta!

Risteyksissä on opastajat.

Tehtävät on merkattu METSÄTAITO tauluin, joissa on tehtävän numero ja nimi.

Ennakkovaroitustaulut ovat 50 m ennen tehtävää.

Ihanneaika yleisessä sarjassa miehillä on 30 min.

Tehtävillä saa käyttää vain järjestäjien värikyniä. Kynät sijaitsevat välittömästi tehtävän jälkeen reitin varressa. Oikea vastausruutu ympyröidään. Virheellinen merkintä korjataan suttaamalla koko ruutu ja ympyröimällä oikea ruutu.

Kilpailijat saavat käyttää mittausvälineenä vain relaskooppia. Taulukot ovat sallittuja. Kännykkää ei saa pitää mukana kilpailun aikana.

Kilpailunumeron on oltava näkyvissä koko kilpailun ajan.

Torstaina Äänekoskella pikakisassa käytetään ”Anaikan”- numerolappuja ja perjantaina Peurungan normaalimatkan kisassa käytetään” Keljon Konehuollon”-numerolappuja.

Kilpailunumeroita ei tarvitse palauttaa.

HUOM! Normaalimatkan kisa-alueella on koe-aloilla paikoin runsaasti tykyn katkomia puiden latvoja. Nämä rungot on luettu mukaan mikäli niissä on vihreitä neulasia. Pystykuivasia ja kaatuneita runkoja ei ole mitattu.

Tehtäväjärjestys

1. (3.) Runkoluku, kpl/ha
2. (5.) Keskiläpimitta, cm
3. (6.) Puiden keskipituus, m (kaksi runkoa)
4. (11.) Runkojen käyttöosa, m3/r (kaksi runkoa)
5. (2.) Puulajiprosentti, koivu
6. (4.) Puuston ppa, m2/ha
7. (9.) Kuitupuuta, m3/ha
8. (7.) Puuston runkotilavuus, m3/ha

Viimeiseltä tehtävältä on maaliin 150m.

Maalista on sininen kuitunauhoitus (500m) opasteena lähtökynnyksen kautta linja-autoille. Varusteet voi poimia matkaan lähtökynnykseltä.

Kilpailu Onnea!